În timpul campaniei din anul 1916 regimentul a făcut parte din organica Brigăzii 3 Roșiori alături de Regimentul 5 Roșiori. Ca urmare a pierderilor suferite în timpul acestei campanii, în special a faptului că nu au putut fi asigurați caii necesari, în cadrul procesului de reorganizare a armatei de la începutul anului 1917, s-a decis reconstituirea sa ca unitate care lupta descălecat și resubordonarea acestuia Brigăzii 6 Cavalerie pe jos, alături de Regimentul 1 Roșiori pe jos. Regimentul a participat la acțiunile militare pe frontul român, în anul 1917.